**Π.Ε. ΓΡΕΒΕΝΩΝ**

**ΑΠΟΛΟΓΙΣΜΟΣ 2016**

# Λίγα λόγια για τη Περιφερειακή Ενότητα Γρεβενών

* Τα Γρεβενά αποτελούν μία από τις 4 περιφερειακές ενότητες της Περιφέρειας Δυτικής Μακεδονίας. Έχει έκταση 2.290 Κm2 καταλαμβάνοντας το νοτιοδυτικό τμήμα αυτής.
* Είναι η μικρότερη Π.Ε. σε πληθυσμό της Περιφέρειας, με 37.947 κατοίκους και παρουσιάζει έντονα το φαινόμενο της εγκατάλειψης. Είναι η Π.Ε. με τη μεγαλύτερη μεταναστευτική εκροή (21%). Η μέση πυκνότητα είναι 16 κάτοικοι / Κm2 (ενώ το αντίστοιχο της Περιφέρειας είναι 31 κάτοικοι / Κm2).
* Το έδαφος είναι κατεξοχήν ορεινό, ενώ η **έλλειψη βασικών υποδομών** είναι εμφανής στο νομό.
* Είναι σημαντικό ότι πάνω από το 50**%** της συνολικής έκτασης του νομού καλύπτεται με **δάση** των οποίων η εκμετάλλευση απορροφά ικανό αριθμό δασεργατών, όπως και ότι ένα πολύ μεγαλύτερο ποσοστό της έκτασης προσφέρεται για την εκτροφή αξιόλογης κτηνοτροφίας.

Χαρακτηριστικό της Π.Ε. των Γρεβενών είναι η ύπαρξη πληθώρας οικισμών, συνήθως μικρών: έχουν αναπτυχθεί 122 οικισμοί, εκ των οποίων μερικοί με 12 έως 0 κατοίκους! (στους χειμερινούς μήνες).

Τα Γρεβενά έχουν καταξιωθεί στη συνείδηση του κόσμου, τόσο των επισκεπτών όσο και όλων των μελετητών-ερευνητών που έχουν ασχοληθεί με την περιοχή, ως **«Πράσινος Νομός»**.

Τα στοιχεία του φυσικού περιβάλλοντος από τη μία σε συνδυασμό με την ελάχιστη ανθρώπινη επίδραση που έχουν υποστεί από την άλλη, αλλά και η διαχρονική πολιτισμική δραστηριότητα και παράδοση κάνουν το Νομό να ξεχωρίζει.

# ΣΤΟΧΟΙ ΚΑΙ ΣΤΡΑΤΗΓΙΚΗ ΓΙΑ ΤΗ Π.Ε. ΓΡΕΒΕΝΩΝ

Στη στρατηγική μας, ως νέα περιφερειακή αρχή, από την ανάληψη των καθηκόντων μας έχουμε θέσει, την **ορθολογική ανάπτυξη των δύο βασικότερων τομέων της οικονομίας**, που μπορούν από μόνοι τους να δώσουν ώθηση και ανάπτυξη στο σύνολο της κοινωνικοοικονομικής δραστηριότητας:

* O αγροτικός τομέας και
* Ο τουρισμός.

Οι κύριοι στόχοι μας για τη Π.Ε. Γρεβενών, όπως αποτυπώθηκαν από την ανάληψη των καθηκόντων μας, σύμφωνα με την ανάλυση των κοινωνικών γεωφυσικών και οικονομικών συνθηκών, συνοψίζονται:

* στην **ενεργοποίηση του τοπικού πληθυσμού**,
* στην **αναζωογόνηση των χωριών**,
* στη **βελτίωση των υποδομών** και
* στην **υποστήριξη του τουριστικού προιόντος** κυρίως στις ορεινές περιοχές.

Γνωρίζοντας ότι η χώρα συνολικά ακολουθεί, σύμφωνα με τη δημοσιονομική πολιτική της κυβέρνησης, ένα εμπροσθοβαρές πρόγραμμα τηρώντας τη συμφωνία με τους εταίρους (το γνωστό μεσοπρόθεσμο πρόγραμμα) οι στόχοι μας σχετίζονται με μέτρα που θα ανακουφίζουν τους πολίτες, ως πρώτιστη προτεραιότητα.

Και επί πλέον ότι οι Ευρωπαϊκοί πόροι είναι περισσότερο από ποτέ άλλοτε, κρίσιμοι, χρήσιμοι και σπάνιοι για τη χώρα μας αυτή τη περίοδο. Συνεπώς η λογισμένη χρήση αυτών και η ιεράρχηση των προτεραιοτήτων θα πρέπει να αποτελέσει κύριο μέλημα τόσο των φορέων δημοκρατικού προγραμματισμού, όσο και των αρμόδιων υπηρεσιών.

Η Περιφέρειά μας καλείται να πετύχει το στοίχημά της πρόκλησης της επερχόμενης προγραμματικής περιόδου. Τόσο το Νέο ΕΣΠΑ όσο και ο σχεδιασμός του Νέου ΠΑΑ, θα πρέπει να ανταποκρίνονται στο γενικότερο αναπτυξιακό σχεδιασμό της περιφέρειάς μας, όπως περιγράφεται στα αντίστοιχα κείμενα, τόσο του επιχειρησιακού προγράμματος, όσο και του χωροταξικού σχεδιασμού.

Στη συνέχεια αναφέρονται συγκεκριμένες πρωτοβουλίες που έχουμε λάβει κατά τη χρονιά που μας πέρασε, σχετικά με έργα και δράσεις που έχουν ιδιαίτερη σημασία για τα Γρεβενά και συνολικά, θα λέγαμε, για τη περιφέρειά μας, και έχουν χαρακτήρα έντονα αναπτυξιακό, εμπεριέχοντας τα περισσότερα και την έννοια της καινοτομίας.

# ΕΡΓΑ ΚΑΙ ΔΡΑΣΕΙΣ ΕΤΟΥΣ 2016

**ΠΑΡΑΓΩΓΙΚΟ ΠΕΡΙΒΑΛΛΟΝ**

* **Εδαφολογικές αναλύσεις και σύνταξη εδαφολογικού χάρτη** για όλη τη Π.Ε. Γρεβενών σε συνεργασία με τον ΕΛ.ΓΟ. «ΔΗΜΗΤΡΑ» - Εδαφολογικό Ινστιτούτο Θεσσαλονίκης 20.000€.
* Μελέτη σκοπιμότητας για την **ίδρυση δομής πιστοποίησης ξύλου και δασικών προϊόντων** σε συνεργασία με το ΤΕΙ Θεσσαλίας και το τμήμα Σχεδιασμού και Τεχνολογίας ξύλου 23.985€.
* **Πρόγραμμα γενετικής βελτίωσης βοοειδών**, κρεατοπαραγωγής με έμφαση στην κόκκινη φυλή, σε συνεργασία με το κέντρο γενετικής βελτίωσης ζώων του ΥΠΑΑΤ (Νέα Μεσημβρία-Θεσσαλονίκης).
* **Αναδασμοί**
* Ολοκληρώθηκε ο **αναδασμός του Εξάρχου** συνολικής έκτασης 1.250 στρ.
* Υπογράφηκε η πρώτη απόφαση ένταξης για τον **αναδασμό του αγροκτήματος Παλαιοχωρίου** συνολικής αρχικής έκτασης 7.000 στεμμάτων.

**ΒΕΛΤΙΩΣΗ ΤΩΝ ΑΡΔΕΥΤΙΚΩΝ ΣΥΝΘΗΚΩΝ**

* **Εκσυγχρονισμός αρδευτικού έργου «Καρπερού-Δήμητρας»** του Δήμου Δεσκάτης. Εκπονείται η μελέτη σε συνεργασία με την Αναπτυξιακή Εταιρία Δυτικής Μακεδονίας (ΑΝΚΟ Α.Ε**.) προϋπολογισμού 100.087€ πλέον ΦΠΑ**. Με την ολοκλήρωση της μελέτης, το έργο θα αποκτήσει πλήρη ωριμότητα για την ένταξη του στο ΠΑΑ 2014-2020.
* Εκπόνηση μελέτης (Αναγνωριστική μελέτη) του έργου **«κατασκευή εξωποτάμιας λιμνοδεξαμενής Δεσκάτης-θέση Αλμυρή και του αρδευτικού έργου».** Η μελέτη εκπονείται από την Αναπτυξιακή Εταιρία Δυτικής Μακεδονίας (ΑΝΚΟ Α.Ε.) σε συνεργασία με το Δήμο Δεσκάτης, **προϋπολογισμού 46.743€** πλέον ΦΠΑ, εκτίμηση **κόστους έργου:7.000.000€.**
* Ολοκλήρωση του έργου **εκσυγχρονισμού του αρδευτικού δικτύου Μαυραναίων,** προϋπολογισμού 10.000€.
* Ολοκλήρωση του **γεωφράγματος στη Τ.Κ. Αμυγδαλιές**. Αφορά την ανακατασκευή του γεωφράγματος και την επαναλειτουργία της τεχνητής λίμνης για αρδευτικούς σκοπούς. Το έργο εκτελέστηκε εντός του 2016 σε ποσοστό περίπου 90% του φυσικού αντικειμένου, με προϋπολογισμό **42.500€.**
* **Φράγμα Δασοχωρίου**: Ανύψωση του σώματος του φράγματος και ενίσχυση του αρδευτικού δικτύου. Η μελέτη υλοποιήθηκε από τη τεχνική υπηρεσία εντός του 2016 και παράλληλα εγκρίθηκαν οι περιβαλλοντικοί όροι και το έργο πλέον έχει ετοιμότητα για δημοπράτηση εντός του 2017. **Κόστος έργου 140.000€**

**Πρόγραμμα Αγροτικης Ανάπτυξης (ΠΑΑ) 2014-2020**

Καλούμαστε επιτέλους να υλοποιήσουμε αυτό που ως αυτοδιοίκηση διεκδικούμε για χρόνια. Να διαχειριστούμε δηλαδή από μόνοι μας τους πόρους που μας ανήκουν. Η εκχώρηση του 37% των πόρων του ΠΑΑ έχει γίνει, καθώς και η κατανομή σε κάθε περιφέρεια. Τώρα πλέον δε θα «προτείνουμε» μόνον, αλλά θα σχεδιάζουμε, θα εντάσσουμε, και θα υλοποιούμε έργα, ενώ συγχρόνως θα λογοδοτούμε για τη αποτελεσματικότητα και τη χρηστή διαχείριση.

* + **Πρόγραμμα Leader**. Εγκρίθηκε η πρόταση προγράμματος από την Αναπτυξιακή Εταιρία Δυτ. Μακεδονίας (ΑΝΚΟ Α.Ε.) συνολικά για τα Γρεβενά και τη Κοζάνη, ύψους 12.000.000€.(**Για πρώτη φορά καθίσταται επιλέξιμη για επενδύσεις και η πόλη των Γρεβενών**).

**ΕΝΕΡΓΕΙΑΚΑ ΘΕΜΑΤΑ**

* **Ενεργειακή αναβάθμιση δημοσίων κτιρίων της πόλης Γρεβενών**.
  + Διοικητήριο Π.Ε. Γρεβενών
  + Δημοτικό κολυμβητήριο
  + Κλειστό γυμναστήριο
  + Μαθητική εστία
  + ΕΠΑΛ
  + Νοσοκομείο Γρεβενών

Το έργο εκτελείται από τη Π.Ε. Γρεβενών σε συνεργασία με το Δήμο Γρεβενών και τη διοίκηση της 3ης ΥΠΕ και αφορά σε δράσεις ενεργειακής αναβάθμισης των παραπάνω κτιρίων. Η χρηματοδότηση του έργου (ΕΟΧ) ανέρχεται στο ύψος των **1.579.745€.**

* **Ενεργειακή αναβάθμιση σχολικών μονάδων Π.Ε. Γρεβενών**.

Η Π.Ε. Γρεβενών αφενός σε συνεργασία με τους Δήμους Γρεβενών και Δεσκάτης και αφετέρου το ΤΕΙ Δυτικής Μακεδονίας μέσω του Κέντρου Τεχνολογικής Έρευνας (ΚΤΕ), υλοποιούν τη μελέτη **Ενεργειακής αναβάθμισης 25 σχολικών μονάδων** συνολικού κόστους 183.000€.

* Ένταξη και έγκριση χρηματοδότησης στο ΠΕΠ Δυτ. Μακεδονίας 2014-2020, του έργου **«Υγρομόνωση δωμάτων Γενικού Νοσοκομείου Γρεβενών»** **προϋπολογισμού 425.430,90 €.**
* Ολοκληρώθηκε παρουσιάστηκε και παραδόθηκε η **μελέτη σκοπιμότητας, για τη τηλεθέρμανση της πόλης των Γρεβενών**, από το Τεχνικό Επιμελητήριο Δυτ. Μακεδονίας (ΤΕΕ), προϋπολογισμού 5.000€

**ΣΧΟΛΙΚΑ ΚΤΙΡΙΑ**

Παρόλο που τα σχολικά κτίρια και οι σχολικές υποδομές γενικότερα ανήκουν στους Δήμους, όπως και η ευθύνη συντήρησης και επισκευών, εντούτοις η Π.Ε. Γρεβενών μέσω του θεσμού των προγραμματικών συμβάσεων, υλοποίησε εντός του 2016 κτιριακά έργα (κυρίως συντήρησης και εκσυγχρονισμού) ύψους **προϋπολογισμού 196.300€** στις παρακάτω σχολικές μονάδες:

* **1o  Δημοτικό σχολείο Δεσκάτης**
* **2ο Δημοτικό σχολείο Δεσκάτης**
* **1ο Γυμνάσιο Δεσκάτης**
* **1ο  Γυμνάσιο & Λύκειο Γρεβενών** (διαμόρφωση & ασφαλτόστρωση αύλειου χώρου)

Συγχρόνως εκπονήθηκαν, εντός του έτους, **μελέτες** και εντός του 2017 θα δημοπρατηθούν τα έργα κτιριολογικής αναβάθμισης, συνολικού **προϋπολογισμού 214.000€** στις παρακάτω σχολικές μονάδες.

* **Γυμνάσιο Καρπερού**
* **Δημοτικά σχολεία στις Τ.Κ. Μεγάρου, Μοναχιτίου, Λάβδας & Κηπουργείου.**

**ΤΟΜΕΑΣ ΠΟΛΙΤΙΣΜΟΥ**

Ιδιαίτερη βαρύτητα έχουν για τα Γρεβενά τα πολιτιστικά και θρησκευτικά μνημεία, μιας που συνδέονται με το κοινωνικό και ιστορικό στοιχείο της περιοχής, τη παράδοση, τον τουρισμό και την οικονομική ανάπτυξη.

* Σ’ αυτά τα πλαίσια εκτελέστηκαν και ολοκληρώθηκαν εντός του 2016 τα παρακάτω έργα:
  + Επισκευή **Ιερού Ναού Αγίου Νικολάου στο Κηπουργιό** (31.840€)
  + Επισκευές-συντήρηση **Ιερού Ναού Κοιμήσεως Θεοτόκου Ροδιάς** (35.308€)
  + Αποκατάσταση **πέτρινου σχολείου στη Τ.Κ. Σπηλαίου** (311.631,73€),

Παράλληλα με τα παραπάνω, ολοκληρώθηκαν οι **μελέτες και οι διαδικασίες ωρίμανσης** ενώ εντός του 2017 θα κατασκευαστεί το έργο συντήρησης του **Ιερού Ναού Αγίου Γεωργίου στη Τ.Κ. Οροπεδίου**, με προϋπολογισμό 23.040€.

* Ολοκληρώνεται τους επόμενους μήνες η **μελέτη «Αποτίμηση κατάστασης μνημείων Π.Ε. Γρεβενών»** σε συνεργασία με το Τεχνικό Επιμελητήριο Δυτ.Μακεδονίας (ΤΕΕ) και το Υπουργείο Πολιτισμού.

Αντικείμενο της μελέτης είναι η αποτίμηση της φέρουσας ικανότητας των παραδοσιακών γεφυριών και των βυζαντινών μεταβυζαντινών μνημείων (κυρίως γεφύρια, εκκλησιαστικά μνημεία) καθώς και η ιεράρχηση προτεραιοτήτων για τη διάσωσή τους.

**Προϋπολογισμός, 20.000€**

**ΣΥΝΤΗΡΗΣΗ – ΕΠΙΣΚΕΥΕΣ ΔΙΟΙΚΗΤΗΡΙΟΥ**

Είναι η πρώτη φορά που γίνονται διορθωτικές επεμβάσεις στο κτίριο και σε τμήματα του Η/Μ εξοπλισμού, 15 χρόνια μετά την αποπεράτωση της κατασκευής και 11 χρόνια συνολικής χρήσης.

Το έργο αφορούσε παρεμβάσεις στη στεγανοποίηση, μαρμαρικά,WC, υδραυλικά, δώματα κ.α., συνολικού **προϋπολογισμού 236.000€.**

**Αντιπλημμυρικά έργα**

* **Γέφυρα «Σαμαρινιώτικο ρέμα».** Το έργο ολοκληρώθηκε και αφορά στη συντήρηση της γέφυρας και των πρανών, με συνολικό προϋπολογισμό **107.800€**
* **Γέφυρα «Πηγαδίτσας».** Ολοκληρώθηκε η μελέτη και εντός του 2017 πρόκειται να δημοπρατηθεί το έργο με προϋπολογισμό **442.000€.**

**ΟΔΟΠΟΙΙΑ**

* Κατασκευάζεται και βρίσκεται στο στάδιο ολοκλήρωσης ο δρόμος προς **Δεσπότη από την εθνική οδό Γρεβενών-Καλαμπάκας** προϋπολογισμού **450.000€.**
* **Συντήρηση ασφαλτικού οδοστρώματος της Π.Ε. Γρεβενών** καθώς και συντηρήσεις τεχνικών έργων επί του οδικού δικτύου προϋπολογισμού **268.000€.** Με το έργο αυτό υλοποιήθηκαν εκτός των άλλων και:

1. Ασφαλτόστρωση του τμήματος οδού, **Σαμαρίνα-Ανίτσα**
2. Συντήρηση τεχνικών έργων στη **Σαμαρίνα**
3. Συντήρηση τεχνικών έργων στη **Βάρη**

* **Κοπή και καθαρισμός βλάστησης** επί του οδικού επαρχιακού δικτύου, με συνολικό προϋπολογισμό 67.200€.
* **Αποχιονισμός επαρχιακού δικτύου Π.Ε. Γρεβενών**
  + Ολοκληρώθηκε το έργο αποχιονισμού σε όλο το επαρχιακό δίκτυο της Π.Ε. Γρεβενών για τη χειμερινή περίοδο 2015-2016 με προϋπολογισμό 86.441,64€.
  + Εγκρίθηκε το 2016 και υλοποιείται για τη χειμερινή περίοδο 2016-2017 έργο αποχιονισμού ύψους 333.937,11€.

**\* Σημείωση**: Στα πλαίσια αποχιονισμού, έγινε προμήθεια άλατος 1.200 τόνων, εντός του 2016, συνολικού κόστους (προμήθεια 64.579,20 ευρώ και μεταφορά 37.200 ευρώ)

* Ολοκληρώθηκε η κατασκευή του δρόμου **Συδενδρο-Επαρχιακής οδού Γρεβενών Δασυλλίου,** προϋπολογισμού **228.386,18€**
* Ολοκληρώθηκε η κατασκευή του δρόμου, **Μοναχίτη-Μικρολίβαδο**, συνολικού προϋπολογισμού **3.124.000€**
* Ολοκληρώθηκε το έργο κατασκευής **γέφυρας «Πόρου»** επί του ποταμού Αλιάκμονα, **προϋπολογισμού 1.139.384,45€** και απαιτείται πλέον η ολοκλήρωση της απαλλοτρίωσης τμήματος επί της εθνικής οδού για να δοθεί στη κυκλοφορία το νέο έργο.
* Ολοκληρώθηκε και παραδόθηκε η μελέτη του δρόμου **«Σπήλαιο-Πορτίτσα»** σε συνεργασία με την Αναπτυξιακή Εταιρία Δυτ. Μακεδονίας (ΑΝΚΟ Α.Ε.) Κόστος μελέτης, 80.127€ πλέον ΦΠΑ. Eντός του 2017, αναμένεται η προκήρυξη της κατασκευής του έργου, **Προϋπολογισμού 1.260.000 ευρώ.**

**ΔΙΑΚΡΑΤΙΚΑ ΠΡΟΓΡΑΜΜΑΤΑ**

Υποβολή προτάσεων στο **διακρατικό πρόγραμμα Interreg**. Κατατέθηκαν 2 προτάσεις σε συνεργασία με εγχώριους φορείς και διακρατικούς εταίρους που αφορούν αφενός τη βιωσιμότητα του κλάδου της κτηνοτροφίας και αφετέρου τη περιβαλλοντική διάσταση της κτηνοτροφικής δραστηριότητας.

1. *Θεματική ενότητα:* Προστασία του περιβάλλοντος, προώθηση της πρόληψης και διαχείρισης κινδύνων.
   * *Άξονας προτεραιότητας:* Προώθηση του περιβάλλοντος και δημοσίων υποδομών
   * *Τίτλος του έργου:* **Bιώσιμη διαχείριση βοσκοτόπων**
   * Προϋπολογισμός έργου:500.000€.
2. Θεματική ενότητα: Βελτίωση της επιχειρηματικότητας και της ανταγωνιστικότητας των επιχειρήσεων.

* *Άξονας προτεραιότητας: Ενίσχυση της τοπικής οικονομίας*
* *Τίτλος έργου:* ***Προστασία της υγείας των ζώων και ανταγωνιστικότητα των βοσκοτόπων****.*
* *Προϋπολογισμός:* 700.000€

**ΑΛΛΑ ΕΡΓΑ & ΔΡΑΣΕΙΣ**

* **«Γεωπάρκο Τιθύος».** Η Π.Ε. Γρεβενών πήρε τη πρωτοβουλία να στηρίξει τη προσπάθεια της ομάδας του έργου με διπλό στόχο. Από τη μια να συμμετάσχει στην ίδρυση φορέα διαχείρισης και από την άλλη να υποβάλει φάκελο υποψηφιότητας στο παγκόσμιο δίκτυο γεωπάρκων για την ένταξη του γεωπάρκου στο παγκόσμιο δίκτυο. Η Περιφέρεια αναλαμβάνει τη χρηματοδότηση του φορέα και τις δαπάνες λειτουργίας στα πρώτα στάδια λειτουργίας.
* **Καθαρισμός ρέματος Βατολάκου**. Υλοποιήθηκε η μελέτη από την τεχνική υπηρεσία της Π.Ε. Γρεβενών και με τις απαραίτητες διαδικασίες θα εκτελεστεί το έργο εντός του 2017.
* **Προμήθεια ηλεκτρονικού εξοπλισμού** (κυρίως Η/Υ) και λογισμικού, για τις ανάγκες των υπηρεσιών της Π.Ε. Γρεβενών, ύψους **30.804 ευρώ**.
* **Μεταφορά μαθητών**

Για τις ανάγκες μεταφοράς των μαθητών όλων των βαθμίδων της εκπαίδευση, δαπανώνται σημαντικά ποσά. Ειδικά για τη σχολική χρονιά 2015-2016, μετά από συμπτύξεις δρομολογίων και ορθολογισμό των δαπανών, επήλθε σημαντική μείωση του κόστους μεταφοράς στο ύψος **1.388.739,09 ευρώ**.

* **Ιδιωτικές επενδύσεις (μέσω αναπτυξιακού νόμου)**

Στα πλαίσια ιδιωτικών επενδυτικών σχεδίων (Ν 3299/2004& Ν 3908/2011) συστήνονται Περιφερειακά όργανα ελέγχου, με στελέχη της Π.Ε. Γρεβενών και για επενδυτικά σχέδια και άλλων περιφερειακών ενοτήτων.

Τα Π.Ο.Ε. (Γρεβενών) εντός του 2016: Ενέκριναν πέντε (5) επενδύσεις, οι οποίες και υλοποιήθηκαν, ύψους 3.742.977 (σύνολο κόστους έργων), ενώ παράλληλα βρίσκονται σε εξέλιξη για έλεγχο και πιστοποίηση άλλα έξι (6) επενδυτικά σχέδια, συνολικού κόστους 6.000.000€ περίπου.

Δύο (2) από τα παραπάνω επενδυτικά σχέδια υλοποιούνται εντός των ορίων της Π.Ε. Γρεβενών συνολικού ύψους επενδύσεων 2.300.000€.

* **Πρόγραμμα προβολής της Π.Ε. Γρεβενών έτους 2016.**

Υλοποιήθηκε ετήσιο πρόγραμμα προβολής του έργου της Π.Ε. Γρεβενών ύψους **25.000€** για το έτος 2016.

Στόχος του προγράμματος είναι να συμβάλει στην έγκαιρη και έγκυρη πληροφόρηση των πολιτών για το έργο της Π.Ε.

Θεματικοί τομείς για τους οποίους επιλέχτηκε να γίνει προβολή:

* Τοπικά αγροδιατροφικά προϊόντα και βιώσιμη ανάπτυξη 9.000€
* Γεωπάρκο Τηθύος-Δράσεις κοινωνικής οικονομίας 8.000€
* Δράσεις ενίσχυσης της επιχειρηματικότητας με έμφαση στην αγροτική παραγωγή.